Diari Oficial de la Generalitat Valenciana


Sumari del DOGV 5816, del 29-07-2008 (2008/9266)

RESOLUCIÓ de 23 de juliol de 2008, del conseller d'Immigració i Ciutadania, per la qual es concedixen ajudes per a cursos de postgrau a jóvens de centres valencians a l'exterior per a l'exercici 2008.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5816

Data del DOGV
:   29-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9266


Data del document
:   23-07-2008

Organisme emissor
:   Conselleria d'Immigració i Ciutadania

Tipus de document
:   Resolució

Anàlisi jurídica

 Descriptors 

:   * migrant
    * ajuda pública
    * suport econòmic
    * universitat
    * cultura regional
    * jove
    * relació cultural
    * alumne
    * estudiant estranger

RESOLUCIÓ de 23 de juliol de 2008, del conseller d'Immigració i Ciutadania, per la qual es concedixen ajudes per a cursos de postgrau a jóvens de centres valencians a l'exterior per a l'exercici 2008. [2008/9266]  
Per Orde de 4 de gener de 2008, del conseller d'Immigració i Ciutadania (DOCV núm. 5678, d'11 de gener de 2007), es van convocar ajudes a jóvens de centres valencians a l'exterior, per a cursos de postgrau en universitats valencianes, durant l'exercici 2008.  
De conformitat amb la proposta formulada per la comissió avaluadora, constituïda a l'efecte d'acord amb la base huitena, punt 1, de l'esmentada Orde de 4 de gener de 2008 i per raó de la distribució de competències efectuada per Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat (DOCV núm. 5545, de 29 de juny de 2007), resolc:  
Primer  
Concedir una ajuda econòmica destinada a sufragar els gastos d'allotjament i manutenció mentre dure el curs de postgrau que s'efectue en una universitat valenciana, a la Sra. Alejandra Elizabeth Demonte.  
Esta ajuda consistirà en un import que no podrà superar en cap cas la quantitat de 6.000 euros.   
L'ajuda econòmica serà finançada a càrrec de la línia de subvenció T7318000, del programa 112.90, del pressupost de la Generalitat Valenciana per al 2008.  
Segon  
Denegar les sol·licituds d'ajudes presentades pels sol·licitants: la Sra. Fabiola Paravisini Noguera i el Sr. Ricardo Antonio Gómez Arnaut, per no complir el requisit previst en el punt 3r de la base segona de la convocatòria d'ajudes, és a dir, ser socis d'un centre valencià a l'exterior amb anterioritat a l'1 de gener de 2007.  
Tercer  
L'adjudicatària ha d'acreditar estar al corrent de les seues obligacions tributàries i amb la Seguretat Social, de conformitat amb el que disposa l'article 14.1 e) de la Llei 38/2003, de 17 de novembre, General de Subvencions.  
Quart  
El pagament de l'ajuda concedida es farà efectiu per mitjà de transferència, després de la comprovació de la documentació justificativa del gasto objecte de la subvenció, prevista en la base onzena de l'Orde de 4 de gener de 2008 per la qual es convoquen les ajudes. La data límit per a la presentació de la dita justificació en la Conselleria d'Immigració i Ciutadania serà el 25 de novembre de 2008.   
Contra la present resolució, que posa fi a la via administrativa, es pot interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Comú, en la redacció que dóna la Llei 4/1999, de 13 de gener, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
València, 23 de juliol de 2008.- El conseller d'Immigració i Ciutadania: Rafael Blasco Castany.